Abduǵani Abdurazzaqov

Abdurazzaqov Abduǵani (1930. 8. 1, Tashkent wálayatı Qıbray qalashası ) — ximik alım, Ózbekstan Respublikası ilim ǵayratkeri (2001), tariyx ilimleri doktorı (1993), professor (2003). Orta Aziya politexnika institutın tamamlaǵan (1956 ). Ózbekstan Pánler Akademiyası Tariyx hám arxeologiya institutında laboratoriya baslıǵı (1966 - 71), direktor orınbasarı (1972-79 ), áyne waqıtta bólim baslıǵı (1971- 98), bas qánige (1998-jıldan ). Begzat atındaǵı Milliy súwretshilik hám dizayn institutında professor (1997-98), kafedra baslıǵı (1998-jıldan ). Ilmiy jumısları tariyxıy esteliklerdi (arxeologik, arxitekturalıq, kórkem óner dóretpeleri) ximiyalıq-texnologiyalıq usıllar járdeminde izertlew arqalı áyyemgi dáwir ónermentshiliginiń basqıshları, jolları hám sır-sınaatların úyreniwge tiyisli. A. basshılıǵında Orta Aziyanıń shiyshesazlıǵı, metallurgiya, keramika, qurılıs materialları, mineral boyawlar tariyxı úyrenildi. ılay topıraqtan jasalǵan áyyemgi jer astı imaratların qatırıw hám saqlawdıń jańa ximiyalıq usılları tabıldı.

Kategoriya:Adamlar
Kategoriya:Ximiya